ประจำเดือนไม่มาเดือนกว่าแล้วควนทำไงดีค่ะ ยาคุมก็กินเรื่อยๆนะค่ะ
สวัสดีค่ะ ’หยี๋,หากยาคุมที่ทานอยู่ หมายถึงยาคุมกำเนิดชนิด 21 หรือ 28 เม็ด และเมื่อทานยาคุมครบ 21 เม็ด แล้วได้เว้นระยะไป 7 วันแล้ว ไม่มีประจำเดือนมา หรือทานยาคุมจนครบ 28 เม็ดแล้ว ไม่มีประจำเดือนมา ก็ควรตรวจหาการตั้งครรภ์ดูด้วยค่ะ เพราะยาคุมกำเนิดนั้น ก็ไม่สามารถป้องกันการตั้งครรภ์ได้ 100%แต่หากทานยาคุมไม่ถูกต้อง คือไม่ได้เว้นระยะไป 7 วัน ก่อนที่จะเริ่มทานยาคุมแผงใหม่ ก็ย่อมจะไม่มีประจำเดือนมา ดังนั้น ก็ควรทานให้ถูกต้องเสียก่อนแต่หากยาคุมที่ได้ทานไป หมายถึงยาคุมฉุกเฉิน ซึ่งประสิทธิภาพในการป้องกันการตั้งครรภ์นั้นถือว่าไม่มากนัก ดังนั้น หากไม่มีประจำเดือนมา ก็ควรตรวจหาการตั้งครรภ์ดูค่ะ แต่หากตรวจไม่พบ ก็น่าจะเป็นผลของการทานยาคุมฉุกเฉินบ่อยๆ ได้ แนะนำไม่ควรทานต่อเป็นประจำ เพราะย่อมมีผลต่อการทำงานของรังไข่ และทำให้ประจำเดือนมาผิดปกติได้ค่ะ